Николай Язиков
Песен

Превод от руски: Добромир Тонев, —

chitanka.info

Като умра, смирено извършете

за мен обред печален и свещен,

за мен слова надгробни не пишете

и мрамор не поставяйте над мен.

На мястото на тази сбирка наша,

където много вино се изпи

и светла като ритуална чаша

и по студентски весела кипи

душата — вие пийте превъзходни

вина за моя слава в тоя ден,

пиянствайте и пейте песни родни

заради мен, че всичко тук е тлен

и миг! Блажен е, който се развлича

с приятели и гледа на света

със поглед замъглен и го обича

заради виното и песента!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.